KTC วิ่งแรง 3% ขานรับกำไรไตรมาส 1/61 ทะลุ 1.2 พันลบ. หลังค่าใช้จ่ายลด-ธุรกิจสินเชื่อโต
KTC วิ่งแรง 3% ขานรับกำไรไตรมาส 1/61 ทะลุ 1.2 พันลบ. หลังค่าใช้จ่ายลด-ธุรกิจสินเชื่อโต โดยล่าสุด ณ เวลา 10.19 น. อยู่ที่ระดับ 322 บาท เพิ่มขึ้น 10 บาท หรือ 3.21% สูงสุดที่ระดับ 328  บาท ต่ำสุดที่ระดับ 321 บาท มูลค่าการซื้อขาย 452.91 ล้านบาท
18 เม.ย. 2561

ผู้สื่อข่าวรายงานว่า ราคาหุ้น บริษัท บัตรกรุงไทย จำกัด (มหาชน) หรือ KTC ณ เวลา 10.19 น. อยู่ที่ระดับ 322 บาท เพิ่มขึ้น 10 บาท หรือ 3.21% สูงสุดที่ระดับ 328  บาท ต่ำสุดที่ระดับ 321 บาท มูลค่าการซื้อขาย 452.91 ล้านบาท

ทั้งนี้ ราคาหุ้น KTC ปรับตัวขึ้นแรงในวันนี้ หลังบริษัทประกาศผลประกอบการงวดไตรมาส 1/61 มีกำไร 1.21 พันล้านบาท เพิ่มขึ้น 65% เมื่อเทียบกับช่วงเดียวกันของปีก่อนที่มีกำไร 732 ล้านบาท  เนื่องจากบริษัทมีรายได้จากการธุรกิจสินเชื่อ และมูลหนี้สูญได้รับคืนเพิ่มสูงขึ้น ขณะเดียวกันยังมีค่าใช้จ่ายทางการเงิน รวมถึงหนี้สูญและหนี้สงสัยจะสูญลดลง